1843年11月，上海依照英国搭满清帝国个《南京条约》，开始对文明世界开放。12月，上海道台搭英国领事划定上海英租界个界限，迭个区域，就是乃朝个上海外滩附近。到1844年，已经有英国个怡和洋行、宝顺洋行租界土地，开始修造西方样式个楼宇房屋。1845年，英国搭上海道台签署《上海土地章程》。个当中，正式拿上海老城厢北面八百多亩个土地确定为英国个居留地，1846南，西面边界也确定，迭个辰光，租界面积有一千多亩。